สรรพากรเก็บภาษีทั้งปีเกินเป้า1.18แสนล้านบาท
กรมสรรพากรเก็บภาษีเกินเป้าไม่หยุด คาดทั้งปีเกินเป้าไม่ต่ำกว่า 10%
2 ก.ย. 2553

กรมสรรพากรเก็บภาษีเกินเป้าไม่หยุด คาดทั้งปีเกินเป้าไม่ต่ำกว่า 10%
นายวินัย วิทวัสการเวช อธิบดีกรมสรรพากร เปิดเผยว่า การเก็บภาษีในเดือน ส.ค. 2553 ยังสามารถเก็บได้เกินเป้าจำนวนมาก จากภาษีนิติบุคคลกลางปี และภาษีมูลค่าเพิ่มที่ขยายตัวได้อย่างต่อเนื่อง ทำให้การเก็บภาษีในรอบ 10 เดือน ของปีงบประมาณ 2553 ตั้งแต่เดือน ต.ค. 2553 ถึง ส.ค. 2552 เ็ก็บภาษีเกินเป้่าแล้ว 10%
ทั้งนี้ คาดว่่า การเก็บภาษีเดือน ก.ย. 2553 ซึ่งเป็นเดือนสุดท้่ายของปีงบประมาณ ยังคงเก็บภาษีได้เกินเป้า เนื่องจากการเก็บภาษีบุคคลธรรมกลางปี ส่งผลให้การเก็บภาษีทั้งปีที่ตั้งเป้าไว้ 1.18 ล้านล้านบาท ทำได้เกินเป้า 10% หรือเก็บเกินเป้าได้อย่างน้อย 1.18 แสนล้านบาท
นายวินัย กล่าวว่า กรมสรรพากรอยู่ระหว่างการพิจารณาเพิ่มค่าหักลดหย่อยการทำประกันชีวิตจากปีละไม่เกิน 1 แสนบาท เป็นไม่เกิน 2 แสนบาท ซึ่งจะส่งผลทำให้ประชาชนมีเงินออมเพิ่มขึ้น เพื่อนำไปใช้จ่ายกระตุ้นเศรษฐกิจ